Legendariese rolprentkomponis sterf | Netwerk24
06 Julie 2020 12:33
Ennio Morricone, een van die bekendste komponiste van rolprentmusiek, het op 6 Julie op 91-jarige leeftyd gesterf. Foto: BBC News
Dié Italiaanse maestro was die skepper van bekende musiek vir onder meer Cinema Paradiso, Once Upon a Time in America, The Untouchables en Quentin Tarantino se The Hateful Eight, waarvoor hy in 2016 'n Oscar ontvang het. Hy is ook vir Days of Heaven, The Mission, The Untouchables en Bugsy and Malena vir Oscars benoem.
Sy mees ikoniese werk is egter die onheilspellende melodieë wat hy vir Clint Eastwood se Western-trilogie A Fistful of Dollars,For a Few Dollars More en The Good, the Bad and the Ugly geskep het.
Hans Zimmer, ook 'n bekende komponis van rolprentmusiek, het aan BBC Breakfast on Monday gesê Morricone was enig in sy soort. "Sy musiek was altyd uitstaande en dit het emosionele en intellektuele diepte verleen."
Die regisseur Edgar Wright het gesê Morricone het van 'n gemiddelde fliek 'n moet-sien gemaak, 'n goeie fliek in kuns omskep en 'n uitstekende fliek tot 'n legendariese prent verhef. ­– BBC News